**Hankintayksiköiden toimenpiteet ja niiden mittaaminen**

1. Hankintayksiköt valitsevat sitoumukseensa tässä liitteessä tarjolla olevista toimenpiteistä a.-c. sen/ne, jotka sitä koskevat (toimenpiteet on suunnattu hankintayksiköille green deal -sopimuksen eri vaiheisiin osallistumisen perusteella). Toimenpiteistä d.-k. sitoumukseen valitaan kaikki toimenpiteet. Toimenpiteet valitaan sitoumukselle sitoumusta tehtäessä. Green deal -sopimuksen ensimmäiseen vaiheeseen osallistuvat hankintayksiköt kuitenkin päivittävät toimenpiteen b. sitoumukselle tarvittaessa vasta myöhemmin tehtyään päätöksensä jatkaa green deal -sopimuksen toiseen vaiheeseen. Hankintayksiköt voivat lisäksi lisätä sitoumukselleen uusia omia toimenpiteitä.
2. Jokaiselle valitulle toimenpiteelle on valittava listalla tarjolla olevista vaihtoehdoista kaikki mittarit. Mittarit valitaan heti sitoumusta tehtäessä. Kun toimenpiteelle valitaan määrällinen mittari, sille tulee samalla ilmoittaa lähtötaso ja tavoitetaso. Kaikille toimenpiteille on lisäksi mahdollista luoda itse omia mittareita.

Uusia omia toimenpiteitä ja niiden mittareita on mahdollista lisätä sitoumukselle myös myöhemmin.

Kaikki sitoumuksessa valitut ja myöhemmin raportoitavat mittarit ovat julkisia.

| **Toimenpide** | **Mittari** |
| --- | --- |
| **Pakolliset toimenpiteet** | |
| 1. **Määrämuotoisen toimeenpanosuunnitelman tekeminen sille, missä valituissa hankinnoissa vähennetään sopimuksen ensivaiheessa haitallisia aineita ja suunnitelman toimittaminen KEINO-osaamiskeskukselle. (*hankintayksiköt, jotka sitoutuvat sopimuksen ensimmäiseen vaiheeseen*)** | Tekee määrämuotoisen toimeenpanosuunnitelman, joka toimitetaan vuoden 2020 loppuun mennessä (ensivaiheen allekirjoittajat) tai 3 kuukauden kuluessa sopimuksen allekirjoittamisesta KEINO-osaamiskeskukselle. (toteutunut/ei toteutunut) |
| 1. **Määrämuotoisen toimeenpanosuunnitelman tekeminen sille, missä valituissa hankinnoissa vähennetään sopimuksen toisessa vaiheessa haitallisia aineita ja suunnitelman toimittaminen KEINO-osaamiskeskukselle. (*hankintayksiköt, jotka sitoutuvat sopimuksen toiseen vaiheeseen*)** | Tekee määrämuotoisen toimeenpanosuunnitelman, joka toimitetaan vuoden 2022 loppuun mennessä KEINO-osaamiskeskukselle. (toteutunut/ei toteutunut) |
| 1. **Itsearvioinnin tekeminen green deal -sopimustoiminnan jatkamisen (sopimuksen toinen vaihe) selvittämiseksi. (*sopimuksen ensimmäistä vaihetta toteuttaneet hankintayksiköt*)** | Tekee itsearvioinnin ja sen pohjalta päätöksen sopimuksen toiseen vaiheeseen jatkamisesta kesäkuun 2022 loppuun mennessä. (toteutunut/ei toteutunut) |
| 1. **Yhteisten hankintakriteereiden ja hankintasopimusten sopimusehtojen laatiminen niiden tuoteryhmien osalta, jotka hankintayksikkö on valinnut toimeenpanosuunnitelmassaan.**   **Luotuja kriteereitä ja sopimusehtoja tarvittaessa jatkokehitetään.** | On mukana laatimassa/jatkokehittämässä yhteisiä hankintakriteereitä. (toteutunut/ei toteutunut)  On mukana laatimassa/jatkokehittämässä yhteisiä hankintasopimusten sopimusehtoja. (toteutunut/ei toteutunut) |
| 1. **Tiedon kokoaminen ja raportoiminen toimeenpanosuunnitelmassa valittujen tuoteryhmien hankintojen nykytilasta KEINO-osaamiskeskukselle.** | Kokoaa ja raportoi yhdessä sovitun mallin mukaisesti ja kriteerityön edellyttämässä aikataulussa tiedot valittujen tuoteryhmien hankintojen nykytilasta KEINO-osaamiskeskukselle. (toteutunut/ei toteutunut) |
| 1. **Hankintojen toteuttaminen toimeenpanosuunnitelman mukaisesti ja yhteisten hankintakriteereiden ja hankintasopimusten sopimusehtojen käyttöönotto omassa toiminnassa.** | Toteuttaa hankinnat soveltuvin osin toimeenpanosuunnitelman mukaisesti. (toteutunut/ei toteutunut)  Ottaa käyttöön soveltuvin osin yhteiset hankintakriteerit. (toteutunut/ei toteutunut)  Ottaa käyttöön soveltuvin osin yhteiset hankintasopimusten sopimusehdot. (toteutunut/ei toteutunut) |
| 1. **Markkinakartoituksen ja -vuoropuhelun toteuttaminen tarpeen mukaan korvaavien aineiden ja materiaalien potentiaalin kartoittamiseksi yhteistyössä muiden sopimuksen allekirjoittaneiden hankintayksiköiden sekä KEINO-osaamiskeskuksen kanssa.** | Green deal -sopimuskauden aikana yksin tai yhdessä muiden sopimusosapuolten kanssa järjestetyt markkinavuoropuhelutilaisuudet. (määrä)  Toteuttaa muulla tavalla markkinakartoitusta ja -vuoropuhelua. (toteutunut/ei toteutunut) |
| 1. **Mm. omien hankinta-asiantuntijoiden, varhaiskasvatuksen toimialan henkilöstön ja päiväkotien henkilökunnan kouluttaminen haitallisten aineiden tietoisuuteen sekä hankintakriteereiden soveltamisessa hyödyntäen KEINO-osaamiskeskuksen rahoituksella tuotettavaa koulutuskokonaisuutta.** | Osallistuu KEINO-osaamiskeskuksen järjestämään hankintayksikköjen avainhenkilöille suunnattuun koulutukseen. (toteutunut/ei toteutunut)  Mm. omille hankinta-asiantuntijoille, varhaiskasvatuksen toimialan henkilöstölle ja päiväkotien henkilökunnalle järjestetyt koulutustilaisuudet. (määrä) |
| 1. **Hankintayksikön omien tilaajien ohjeistaminen valitsemaan tilausjärjestelmistä vähiten haitallisia vaihtoehtoja.** | Ohjeistaa hankintayksikön omat tilaajat valitsemaan tilausjärjestelmistä vähiten haitallisia vaihtoehtoja. (toteutunut/ei toteutunut) |
| 1. **Esim. tarjoajien ja palveluntuottajien edellyttäminen antamaan käyttäjäkoulutusta hankintayksikön ja varhaiskasvatuksen avainhenkilöstölle ja/tai osallistumaan sopimuksen puitteissa valmisteltuun koulutukseen.** | Edellyttää esim. tarjoajat ja palveluntuottajat antamaan tarpeen mukaan käyttäjäkoulutusta hankintayksikön ja varhaiskasvatuksen avainhenkilöstölle. (toteutunut/ei toteutunut)  Edellyttää esim. tarjoajilta ja palveluntuottajilta sopimuksen puitteissa valmisteltuun koulutukseen osallistumista, kun se on tarkoituksenmukaista. (toteutunut/ei toteutunut) |
| 1. **Viestintä ja tiedon jakaminen kemikaaleista varhaiskasvatuksen ympäristössä, yhteisistä hankintakriteereistä ja muista parhaista käytännöistä haitallisten aineiden vähentämiseksi.** | Viestii aktiivisesti ja jakaa tietoa kemikaaleista varhaiskasvatuksen ympäristössä, hankintakriteereistä ja muista parhaista käytännöistä haitallisten aineiden vähentämiseksi. (toteutunut/ei toteutunut) |
| **Muut toimenpiteet** |  |
| 1. **Muut toimenpiteet haitallisten aineiden vähentämiseksi varhaiskasvatuksessa.** | *Itse erikseen määritellyt toimenpiteet sekä mittarit (määrä tai toteutunut/ei toteutunut)* |